open-index/open-wikipedia-markdown huggingface dataset:
ჯონ პემბერტონი

მინიატიურა|ჯონ პემბერტონი
**ჯონ სტიტ პემბერტონი** (, დ. 8 ივლისი, 1831 — გ. 16 აგვისტო, 1888) — ამერიკელი ფარმაცევტი, ამერიკის კონფედერაციული შტატების არმიის ყოფილი ოფიცერი. კოკა-კოლას გამომგონებელი.

1885 წელს ჯორჯიის შტატის მთელ რიგ ოლქებში შემოიღეს მშრალი კანონი, პემბერტონმა ჩაანაცვლა დასალევის ფორმულა და იგი ალკოჰოლის მაგივრად ჩაანაცვლა გაზირებული დამწვარი შაქრის სიროფით. ახალ სასმელს პემბერტონის ბუღალტერმა უწოდა „კოკა-კოლა“. 1886 წლის 29 მაისს მისი პირველი რეკლამა განთავსდა გაზეთ The Atlanta Journal-ში. თავდაპირველად კოკა-კოლას რეკლამა უკეთდებოდა როგორც წამალს, მორფისა და ოპიუმის დამოკიდებულებისაგან გასათავისუფლებლად, შემდეგ რეკომენდებულ­ი იყო დეპრესიისა და ნევრასთენიის სამკურნალოდ. 

1888 წელს პემბერტონმა ასა გრიგს ქანდლერზე გაყიდა სასმელის ჩამოსხმის უფლება, რომელმაც ჩამოაყალიბა კომპანია The Coca-Cola Company.

გარდაიცვალა 1888 წელს ატლანტაში. 

## რესურსები ინტერნეტში 
* ჯონ სტიტ პემბერტონი 

კატეგორია:ამერიკელი გამომგონებლები
კატეგორია:ამერიკელი ექიმები
კატეგორია:დაბადებული 8 ივლისი
კატეგორია:დაბადებული 1831
კატეგორია:გარდაცვლილი  16 აგვისტო
კატეგორია:გარდაცვლილი 1888
კრანი

**კრანი** () —  ქალაქი სლოვენიაში. მდებარეობს კრანის მუნიციპალიტეტში, გორენსკის რეგიონში. ქალაქი განლაგებულია მდინარე სავას ნაპირებზე. მდებარეობს დედაქალაქ ლიუბლიანიდან ჩრდილო-დასავლეთით 20 კმ-ში. 

## იხილეთ აგრეთვე 
* სლოვენიის ქალაქების სია

## რესურსები ინტერნეტში
* Kranj at Geopedia.si 
* Kranj city homepage
* Kranj tourist board

კატეგორია:სლოვენიის ქალაქები
ველენიე

**ველენიე** () —  ქალაქი ცენტრალურ სლოვენიაში. მდებარეობს ველენიეს მუნიციპალიტეტში, სავინსკის რეგიონში. ქალაქი განლაგებულია მდინარე პაკას ხეობაში. პირველად მოიხსენიება XIII საუკუნეში. ქალაქის სტატუსი მიიღო 1950 წელს. 

## იხილეთ აგრეთვე 
* სლოვენიის ქალაქების სია

## რესურსები ინტერნეტში
*Official tourist guide to Velenje
*Travel guide to Velenje

კატეგორია:სლოვენიის ქალაქები
ართურ ედინგტონი

**ართურ სტენლი ედინგტონი** (; დ. 28 დეკემბერი 1882, კენდალი, დიდი ბრიტანეთი — გ. 22 ნოემბერი 1944, კემბრიჯი, დიდი ბრიტანეთი) — ინგლისელი ასტროფიზიკოსი.

1914 წლიდან ლონდონის სამეფო საზოგადოების წევრია. 1906–1913 წლებში მუშაობდა გრინვიჩის ობსერვატორიაში. 1913 წლიდან კემბრიჯის უნივერსიტეტის პროფესორია, ხოლო 1914 წლიდან კემბრიჯის ობსერვატორიის დირექტორი.

1919 წელს აკვირდებოდა მზის დაბნელებას და ნაწილობრივ დაამტკიცა ალბერტ აინშტაინის ფარდობითობის ზოგადი თეორია. 

## ლიტერატურა
* Durham, Ian T.,  "*Eddington & Uncertainty*". Physics in Perspective (September&nbsp;– December). Arxiv, History of Physics.
* 
* Lecchini, Stefano, "* How Dwarfs Became Giants. The Discovery of the Mass-Luminosity Relation*". *Bern Studies in the History and Philosophy of Science*, pp.&nbsp;224 (2007).
* 
* Stanley, Matthew. "An Expedition to Heal the Wounds of War: The 1919 Eclipse Expedition and Eddington as Quaker Adventurer." Isis 94 (2003): 57–89.
* Stanley, Matthew. "So Simple a Thing as a Star: Jeans, Eddington, and the Growth of Astrophysical Phenomenology" in British Journal for the History of Science, 2007, 40: 53-82.
* 

## რესურსები ინტერნეტში 
* 
* 
* 
* ართურ ედინგტონი . წმინდა ენდრიუსის უნივერსიტეტის საიტზე
* ართურ ედინგტონის ციტატები
 
## სქოლიო
კატეგორია:გაერთიანებული სამეფოს ასტროფიზიკოსები
კატეგორია:დაბადებული 1882
კატეგორია:გარდაცვლილი 1944
კატეგორია:ინგლისელი მეცნიერები
კატეგორია:საერთაშორისო ასტრონომიული კავშირის პრეზიდენტები
სავა-დოლინკა

**სავა დოლინკა** — მდინარე სავას სათავე ნაკადული, რომლის სიგრძეც 45 კილომეტრს შეადგენს. ის სათავეს იღებს ნაკადულიდან ნადიჟა, რომელიც მდებარეობს იულიუსის ალპებში ზღვის დონიდან 1222 მეტრის სიმაღლეზე, პლანიცას რაიონში, ჩრდილო-დასავლეთ სლოვენიაში იტალიის საზღვართან ახლოს. შემმდეგ ნაკადული 5 კილომეტრი მიედინება მიწის ქვეშ და ამოდის ზედაპირზე ზელენციში, ზღვის დონიდან 842 მეტრზე, კრანისკა-გორასთან ახლოს. სავა-დოლინკა გაედინება ქალაქებში: კრანისკა-გორა, გოზდ-მარტულეკი, ესენიცე. გაივლის ბლედსა და ბრეგს შორის. შემდეგ უერთდება სავა-ბოჰინკას რადოვლიცასთან.

## რესურსები ინტერნეტში 
* Condition of Sava Dolinka 

## სქოლიო 
კატეგორია:სლოვენიის მდინარეები
კატეგორია:სავას აუზი
ტაილანდის სამხედრო გადატრიალება (2014)

**ტაილანდის სამხედრო გადატრიალება** — 2014 წლის 22 მაისს ტაილანდში სამეფო არმიის ხელმძღვანელობის მიერ განხორციელებული სამხედრო გადატრიალება. გადატრიალებას სათავეში ედგა სამეფო არმიის მთავარსარდალი, პრაიუთ ჩან-ოჩა.

20 მაისის ადგილობროვი დროით დილის 5 საათზე, ყველა ეროვნულმა ტელეარხმა გადასცა სამეფო არმიის ხელმძღვანელის განცხადება, რომელიც აღნიშნავდა, რომ ქვეყანაში არსებული პოლიტიკური კრიზისიდან გამოსვლის გამო, რომლის შედეგად დაიღუპა 28 და დაიჭრა ასობით ადამიანი, ცხადდებოდა სამხედრო მდგომარეობა. სამხედრო მდგომარეობის გამოცხადების ოფიციალური მიზეზი იყო „ქვეყანაში მშვიდობისა და წესრიგის აღდგენა“. ტაილანდის კონსტიტუციის თანახმად, სამხედრო ძალებს აქვთ უფლება, უკიდურეს შემთხვევაში, ხელში აიღონ ძალაუფლება და იზრუნონ საზოგადოების უსაფრთხოებისათვის. 

ტაილანდის პრემიერ-მინისტრის უფროსმა მრჩეველმა უსაფრთხოების საკითხებში, პარადონ პატანაბუტმა, განაცხადა, რომ ხელისუფლება არ იყო ინფორმირებული სამხედრო მდგომარეობის გამოცხადების შესახებ და დროებითი მთავრობა პრემიერ ნივათჰუმრონგ ბუნსონპაისანის ხელმძღვანელობით მუშაობას განაგრძობს. არმიის ოფიციალურმა წარმომადგენელმაც ასევე დაადასტურა, რომ სამხედრო მდგომარეობის შემოღება არ მოახდენდა გავლენას დროებით მთავრობაზე, რადგან აღნიშნული მდგომარეობა გამოცხადდა ქვეყანაში წესრიგის აღდგენის მიზნით. 20 მაისის დილას პრაიუთ ჩან-ოჩას ბრძანებით შეიქმნა მშვიდობისა და წესრიგის აღმდგენი საბჭო.  22 მაისს კი გენერალმა ჩან-ოჩამ გამოაცხადა სამხედრო გადატრიალების შესახებ. მისი განცხადებით „ხელისუფლებას ახლა არმია ფლობს, რათა ქვეყანაში აღადგინოს წესრიგი და გაატაროს საჭირო რეფორმები“. მალევე გაუქმებულად გამოცხადდა ტაილანდის კონსტიტუციაც.

## სქოლიო
კატეგორია:ტაილანდის ისტორია
კატეგორია:სამხედრო გადატრიალებები ტაილანდში
The Beatles Bootleg Recordings 1963

***The Beatles Bootleg Recordings 1963*** — ინგლისური როკ-ჯგუფ The Beatles-ის 59 სიმღერისგან შედგენილი კრებული. გამოვიდა 2013 წლის 17 დეკემბერს, მხოლოდ iTunes-ის მაღაზიის მეშვეობით. თავდაპირველად ხელმისაწვდომი იყო მხოლოდ რამდენიმე საათის განმავლობაში. ამჟამად იგი კვლავ არის გაყიდვაში.  კრებული გამოვიდა მსოფლიო მასშტაბით, რათა შეცვლილი კანონის თანახმად, ჯგუფის შემოქმედების თავისუფალ მოხმარებაში მოხვედრა არ მომხდარიყო. იგი მოიცავს The Beatles-ის 1962 წლის ხმისჩამწერ სესიებს, მათ შორის, დუბლებს The Beatles-ის პირველი სინგლისთვის „Love Me Do“, რომელიც 2012 წელს თავისუფალ მოხმარებაში მოხვდა.

## სიმღერების სია
## სქოლიო
კატეგორია:2013 წლის კომპილაციური ალბომები
კატეგორია:2013 წლის საკონცერტო ალბომები
კატეგორია:ალბომები ჯორჯ მარტინის პროდიუსერობით
კატეგორია:BBC Radio-ს ჩანაწერები
კატეგორია:The Beatles-ის კომპილაციური ალბომები
კატეგორია:The Beatles-ის საკონცერტო ალბომები
კატეგორია:Universal Records-ის საკონცერტო ალბომები
კატეგორია:Universal Records-ის კომპილაციური ალბომები
ვალერი კორშია

**ვალერი კორშია** (დ. 13 ნოემბერი, 1961, თბილისი, საქართველოს სსრ, სსრკ) — ქართველი მსახიობი.

## ბიოგრაფია
დაიბადა ქალაქ თბილისში. დაამთავრა შოთა რუსთაველის თეატრისა და კინოს უნივერსიტეტი. 1987 წლიდან დღემდე არის მარჯანიშვილის თეატრის მსახიობი. 2000–2002 წლებში პარალელურად იყო სამეფო უბნის თეატრის მსახიობი. შესრულებული აქვს ორმოცდაათამდე როლი. ჰყავს მეუღლე და ერთი ქალიშვილი გვანცა კორშია, რომელიც მამის კვალს გაჰყვა და მარჯანიშვილის თეატრის მსახიობია 2012 წლიდან.

## ფილმოგრაფია
* 1992: „ხაფანგი“ რეჟ. ალექსანდრე (ალეკო) ნინუა
* 2011: „სიყვარულის ბალადა“ რეჟ. ირაკლი კაკაბაძე

## ნათამაშები როლები
### მარჯანიშვილის თეატრი
* კობო აბეს „ქალი ქვიშაში“ (მებადური) რეჟ. დავით დანელია
* კარლ გუცკოვი „ურიელ აკოსტა“ (რაბინი) დადგმა კოტე მარჯანიშვილის, აღადგინა სოფიკო ჭიაურელმა
* გურამ ქართველიშვილი „ქაქუცა ჩოლოყაშვილი“ (დავით ჭავჭავაძე, ფილიპე მახარაძე) რეჟ. ლევან წულაძე
* პოლიკარპე კაკაბაძე „პორტოპოლოს ტუსაღები“ (ანტონიო) რეჟ. მედეა კუჭუხიძე
* ვიქტორიენ სარდუს და დავით ერისთავის „სამშობლო“-ს მიხედვით „ძე ცდომილი“ (დიმიტრი დადიანი) რეჟ. კოტე მახარაძე
* უილიამ შექსპირი (ოლბანის ჰერცოგი) „მეფე ლირი“ რეჟ. დავით დოიაშვილი
* გიორგი გამსახურდია „მუნჯის სიზმრები“ (მამა) რეჟ. იგორ ფილიევი
* დავით კლდიაშვილი „ქამუშაძის გაჭირვება“ (ომან ქამუშაძე) რეჟ. დიმიტრი ხვთისიაშვილი
* ჰენრიკ იბსენი „ნორა ანუ თოჯინების სახლი“ (ჰელმერი) რეჟ. გულიკო ბუთხუზი
* ევგენი შვარცი „ჩრდილი“ (ექიმი) რეჟ. კოტე სურმავა
* ოსკარ უაილდი „სალომეა“ (მეორე იუდეველი) რეჟ. დავით დოიაშვილი
* ლაშა ბუღაძე, დავით საყვარელიძე „დოქტორი ფრანკენშტაინი“ (სამხედრო) რეჟ. დავით საყვარელიძე 
* ნანა ხატისკაცი „შუშანიკი“ (ვარსქენი) რეჟისორები მერაბ თავაძე, რობერტ მანუკიანი
* ვაჟა-ფშაველა „სტუმარ-მასპინძელი“ (ჯოყოლა) რეჟ. ცოტნე ნაკაშიძე
* პოლიკარპე კაკაბაძე „ყვარყვარე თუთაბერი“ (ოფიცერი) რეჟ. ლევან წულაძე
* ბერტოლდ ბრეხტი „სამგროშიანი ოპერა“ (რობერტო) რეჟ. გიზო ჟორდანია
* ალეხანდრო კასონა „შვიდი ძახილი ოკეანეში“ (სანტიაგო საბალა) რეჟ. ციცინო კობიაშვილი
* ვალერიან კანდელაკი „გიორგი მაზნიაშვილი“ (გენერალ–გუბერნატორი) რეჟ. გიორგი ქავთარაძე
* ალექსანდრე პუშკინი „ონეგინი“ (გრემინი) რეჟ. ირინა გაჩეჩილაძე
* ევერი კორმანი „კრამერი კრამერის წინააღმდეგ“ (ჯიმი) რეჟ. დავით ჩხარტიშვილი
* დათო ტურაშვილი, ანტონიე ჟანიცა, ნესტან (ნენე) კვინიკაძე „ევრო ჯორჯია ფრანგულის გაკვეთილები“ (მამა) რეჟ. ლელა ჭინჭარაული
* თამარ ბართაია „პეიზაჟს აკლია სითბო“ (ტატო) რეჟ. დიმიტრი ხვთისიაშვილი
* ლაშა თაბუკაშვილი „ათვინიერებენ მიმინოს“ (პატრონი) რეჟ. პეტრე ჩარგეიშვილი
* მიხეილ ჯავახიშვილი „ჯაყო — ხვალ ომი იქნება...“ (მიხეილ ჯავახიშვილი) რეჟ. ალექსანდრე ელოშვილი
* ფრიდრიხ დიურენმატი „მოხუცი ქალის ვიზიტი“ რეჟ. ალექსანდრე ელოშვილი
* რეზო ნაჭყებია „მატარებელი ხუთ წუთში გავა“ (დავით მესხი) რეჟ. მამუკა ტყემალაძე
* კარლო გოცი „მეფე-ირემი“ (პანტალონე) რეჟ. ალექსანდრე ელოშვილი
* ბრაიან ფრილი „თარგმანები“ (კაპიტანი ლენსი) რეჟ. თემურ ჩხეიძე
* რეი კუნი „ცუდი ბიჭები“ (ანდრაში) რეჟ. ანი ხიდეშელი

### სამეფო უბნის თეატრი
## რესურსები ინტერნეტში
*
*

კატეგორია:დაბადებული 13 ნოემბერი
კატეგორია:დაბადებული 1961
კატეგორია:ქართველი მსახიობები
პეტერ მინუიტი

**პეტერ მინუიტი** (; დ. 1589 — გ. 5 აგვისტო, 1638) — ნიდერლანდელი პოლიტიკური მოღვაწე, ახალი ნიდერლანდების მესამე გუბერნატორი (1626-1631 წწ.), ახალი შვედეთის გუბერნატორი (1638 წ.), ეროვნებით ვალონი.

მომავალმა გუბერნატორმა 1626 წელს ინდიელებისგან მანჰეტენი იყიდა 60 გულდენის ფასად (თანამედროვე კურსით 500-7000 დოლარი).

## ლიტერატურა 
*Edwin G. Burrows and Mike Wallace: *Gotham*, 1999.
*Kenneth T. Jackson, ed.: *Encyclopedia of New York City* (1995)

## რესურსები ინტერნეტში 
*Pieter (later English spelling *Peter*) Schaghen, "Letter on the purchase of Manhattan Island" ,
*"Exhibit of 'Novum Belgium' share certificates", in honour of Peter Minuit , CollectValue

კატეგორია:ნიუ-იორკის ისტორია
კატეგორია:ნიდერლანდელი პოლიტიკოსები
კატეგორია:დაბადებული 1589
კატეგორია:გარდაცვლილი 5 აგვისტო
კატეგორია:გარდაცვლილი 1638
ნიკო სულხანიშვილი

**ნიკო პაატას ძე სულხანიშვილი** (დ.  1871, სოფ. აწყური, ახლანდელი ახმეტის რაიონი — გ. 3 დეკემბერი, 1919, თბილისი) — ქართველი კომპოზიტორი, ლოტბარი და მომღერალი. 

## ბიოგრაფია
ტრადიციულად სულხანიშვილების ოჯახში ქართული ხალხური სიმღერა დიდ პატივში იყო — მღეროდნენ მშობლები, ბავშვები, თავად ნიკოც. მისი ოჯახის წევრები განთქმული იყვნენ თავიანთი სიმღერით მთელს კახეთში. დედა კარგად იცნობდა ზეპირსიტყვიერებასა და მწერლობას. იგი ნიკოს უკითხავდა ქართულ ნაწარმოებს და ასწავლიდა წერა-კითხვას. მან შვილს შეაყვარა ხალხური პოეზია და „ვეფხისტყაოსანი“. შვიდი წლის ნიკო თელავის სასულიერო სასწავლებელში მიაბარეს. მშვენიერი ხმის წყალობით იგი სასწავლებლის გუნდში გალობდა. აქ მას ასწავლიდნენ დავით ელიოზიშვილი და ზაქარია ჩხიკვაძე. სწორედ ამავე ხანებში შექმნა მომღერალთა გუნდი ცნობილმა ლოტბარმა ლადო აღნიაშვილმა. 1884 წლიდან ნიკო თბილისის სემინარიის მოსწავლე იყო. მაგრამ იგი ვერ შეეგუა სემინარიის მკაცრ რეჟიმს და 2 წლის შემდეგ მიატოვა და გუნდში ჩაირიცხა, ამასთანავე ნიკომ გადაწყვიტა საფუძვლიანი მუსიკალური განათლება მიეღო. მას ერთხანს ამეცადინებდა თბილისში მცხოვრები მოსკოვის დიდი თეატრის მომღერალი დ. უსატოვი, მაგრამ სწავლას მოწყურებული ახალგაზრდა იძულებული შეიქმნა თელავში დაბრუნებულიყო. აქ იგი გალობას ასწავლიდა სასულიერო სემინარიაში.

ათი წლის შემდეგ ნ. სულხანიშვილი კვლავ თბილისშია, ამჯერად თეორიულ დისციპლინებს ეუფლება ადგილობრივ სამუსიკო სასწავლებელში და კერძო გაკვეთილებს იღებს კომპოზიციაში. ნიჭიერი მუსიკოსის შემოქმედებითი ცდები დაიწყო 80-იან წლებში. მისი საგუნდო ნაწარმოებები ერთ-ერთი პირველი კლასიკური ნიმუშებია ქართული მუსიკის ამ ჟანრში. ამას ისიც ადასტურებს, რომ დღესაც პოპულარობით და სიყვარულით სარგებლობს კომპოზიტორის მთელი რიგი ნაწარმოებები: „ტურფავ, მოდი ნუ ხაარ მტრულად“, „გუთნური“, „სამშობლო ხევსურისა“, „მესტვირული“, „ჩონგურს სიმები გავუბი“, „ღმერთო, ღმერთო“ და სხვანი. ნიკო სულხანიშვილი ავტორია აგრეთვე შესანიშნავი არიებისა „დაიგვიანეს“ და „ძლივს მარტო დავრჩი“ დაუმთავრებელი ოპერიდან „პატარა კახი“. მასვე ეკუთვნის „მო, ზუალო“.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 326, თბ., 1994
* ლ. ღონღაძე. „მუსიკის ლიტერატურა“. სწავლების II წელი. თბ. 2011.

კატეგორია:დაბადებული 1871
კატეგორია:გარდაცვლილი 3 დეკემბერი
კატეგორია:გარდაცვლილი 1919
კატეგორია:ქართველი კომპოზიტორები
კატეგორია:ახმეტის მუნიციპალიტეტში დაბადებულები
კატეგორია:დიდუბის პანთეონში დაკრძალულები
Reckless (ბრაიან ადამსის ალბომი)

***Reckless*** — კანადელი მომღერალ და სიმღერების ავტორ ბრაიან ადამსის მეოთხე სტუდიური ალბომი. გამოვიდა 1984 წელს. იგი გამოსცა ლეიბლმა A&M.

## სიმღერების სია
### 30 წლიანი საიუბილეო გამოცემა
;დისკი 1
# Let Me Down Easy - 03:40
# Teacher, Teacher - 03:48
# The Boys Night Out - 03:53
# Draw The Line - 03:26
# Play To Win - 03:28
# Too Hot To Handle - 04:02
# Reckless - 04:01

;დისკი 2 - Live in Hammersmith Odeon 1985
# Remember - 04:32
# The Only One - 04:39                             
# It's Only Love - 03:50                          
# Kids Wanna Rock - 03:16                        
# Long Gone - 06:21
# Cuts Like A Knife - 05:40                      
# Lonely Nights - 03:55                          
# Tonight - 06:13  
# This Time - 03:37
# The Best Was Yet To Come - 02:43               
# Heaven - 04:04                                   
# Run To You - 04:30 
# Somebody - 04:20                                      
# Straight From The Heart - 03:17               
# Summer Of '69 - 04:40

### სუპერ დელუქს გამოცემა, ბოქს-სეტი
;DVD - *Reckless - The Movie*
# Run To You (შესავალი)
# This Time (ვიდეო)
# Summer Of ’69 (ვიდეო)
# Somebody (ვიდეო)
# Kids Wanna Rock (ვიდეო)
# Heaven (ვიდეო)
# Run To You (ვიდეო)
# One Night Love Affair (ვიდეო)
# It’s Only Love (ვიდეო)

;Blu-ray
* ორიგინალური ალბომი Blu-ray-ზე

## სერტიფიცირებები
|კანადა
| style="text-align:center;"|ალმასი
| style="text-align:center;"|1,000,000
|-
|ავსტრალიის ARIA-ს ალბომების ჩარტი
| style="text-align:center;"|პლატინა
| style="text-align:center;"|70,000
|-
|გერმანია
| style="text-align:center;"|ოქრო
| style="text-align:center;"|250,000
|-
|ნიდერლანდები
| style="text-align:center;"|პლატინა
| style="text-align:center;"|900,000
|-
|ბრიტანეთის ალბომების ჩარტი
| style="text-align:center;"|3×&nbsp;პლატინა
| style="text-align:center;"|900,000
|-
| შვედეთი
| style="text-align:center;"|ოქრო
| style="text-align:center;"|50,000
|-
| შვეიცარია
| style="text-align:center;"|პლატინა
| style="text-align:center;"|15,000
|-
|აშშ
| style="text-align:center;"|5×&nbsp;პლატინა
| style="text-align:center;"|5,000,000
|-
|ახალი ზელანდია
| style="text-align:center;"|პლატინა
| style="text-align:center;"|30,000

## სქოლიო 
კატეგორია:ბრაიან ადამსის ალბომები
კატეგორია:1984 წლის ალბომები
კატეგორია:A&M Records-ის ალბომები
კატეგორია:ალბომები ბობ კლირმაუნტინის პროდიუსერობით
Harrisongs

**Harrisongs Ltd** — მუსიკალური საგამომცემლო კომპანია, დაარსებული 1964 წელს მუსიკოს და სიმღერების ავტორ ჯორჯ ჰარისონის მიერ, რომელიც იმ პერიოდში The Beatles-ის წევრი იყო. 1964 წლის 11 სექტემბერს მან ჩამოაყალიბა Mornyork Ltd. 1964 წლის 7 დეკემბრისთვის კომპანიის სახელწოდება შეიცვალა   Harrisongs Ltd.-თი.

## სქოლიო
კატეგორია:The Beatles
კატეგორია:ჯორჯ ჰარისონი
სლოვენიის შეიარაღებული ძალები

**სლოვენიის შეიარაღებული ძალები** (სლოვენ: *Slovenska vojska*) —  სლოვენიის აღმასრულებელი ხელისუფლების სამხედრო სტრუქტურა, რომლებიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს  სლოვენიის სუვერენიტეტი, დაიცვას მისი სახმელეთო და საზღვაო ტერიტორიები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა.
მის შემადგენლობაშია: არმია (Slovenska vojska), სამხედრო-საჰაერო ძალები და საჰაერო თავდაცვა (Brigada zračne obrambe in letalstva Slovenske vojske), სამხედრო-საზღვაო ძალები (Slovenska Mornarica).

2003 წლიდან გაუქმდა სამხედრო სამსახურში სავალდებულო გაწვევა და შეიარაღებული ძალები მთლიანად საკონტრაქტო სამსახურზე გადავიდა.
[200პქ|მარცხნივ|მინიატიურა|სლოვენიის არმია პატრულირებს [კოსოვოში]]

## ისტორია
სლოვენიის არმიას 100 წელზე მეტი ისტორია აქვს. თანამედროვე არმიის არსებობა იუგოსლავიის დაშლის შემდეგ, სლოვენიის ტერიტორიული თავდაცვის საფუძველზე დაფუძნებული სლოვენიის სამხედრო ძალების შექმნით დაიწყო. თავიდან სამხედრო სამსახურში გაწვევა სავალდებულო იყო, ქვეყნის 18 წელს მიღწეული ყოველი მამაკაცისთვის. 2003 წლიდან კი შეირაღებული ძალები მთლიანად საკონტრაქტო სამსახურზე გადავიდა.

სლოვენია ნატო-ს წევრია და მონაწილეობს სხვადასხვა სამშვიდობო და სამხედრო ოპერაციებში.

## სქოლიო
სავა-ბოჰინკა

**სავა-ბოჰინკა** - სავას სათავე მდინარე ჩრდილო-დასავლეთ სლოვენიაში. ის 41 კილომეტრში რადოვლიცასთან უერთება სავას მეორე სათავე მდინარე სავა-დოლინკას. სავა-ბოჰინკა სათავეს იღებს ზღვის დონიდან 805 მეტრზე, კომარჩას ქედზე. მის სათავეს წარმოადგენს ტრიგლავის ტბების ხეობაში მდებარე პატარა წყარო *სავიცა* ( - სავას კნინობითი ფორმა), რომელიც გზად 60 მეტრის სიმაღლის სავიცას ჩანჩქერებს (*Slap Savica*) ქმნის. შემდეგ ის ჩედინება ტბა ბოჰინაში საიდანაც მას უკვე სავა-ბოჰინკა ეწოდება.
მინი|მარცხნივ|სავიცას ჩანჩქერები
## რესურსები ინტერნეტში 
* Condition of Sava Bohinjka at Sveti Janez  and Bodešče 

## სქოლიო 
კატეგორია:სლოვენიის მდინარეები
კატეგორია:სავას აუზი
კოსტა-რიკის პრეზიდენტი

**კოსტა-რიკის პრეზიდენტი** — ქვეყნის სახელმწიფოსა და მთავრობის მეთაური. მას ირჩევენ საყოველთაო პირდაპირი არჩევნების გზით, ოთხი წლის ვადით. ზედიზედ მეორედ არჩევა დაუშვებელია. პრეზიდენტთან ერთად, იმავე ვადით, ირჩევენ ორ ვიცე-პრეზიდენტს. პრეზიდენტი ნიშნავს მთავრობას. 

## პრეზიდენტების სია 
## რესურსები ინტერნეტში 
* კოსტა-რიკის პრეზიდენტების სია 
* კოსტა-რიკის პრეზიდენტების სია 

## სქოლიო
*
რომან იაკიჩი

მინიატიურა|რომან იაკიჩი, 2013
**რომან იაკიჩი** (დ. 1967, ლიუბლიანა) — სლოვენი პოლიტიკოსი. სლოვენიის თავდაცვის მინისტრი 2013 წლიდან.

## ბიოგრაფია 
რომან იაკიჩი დაიბადა 1967 წელს ლიუბლიანაში, იუგოსლავია. 1990 წელს დაამთავრა ლიუბლიანას უნივერსიტეტის ხელოვნების ფაკულტეტი. მალევე შევიდა პოლიტიკურ პარტიაში სლოვენიის ლიბერალური დემოკრატია. 2000–2004 წლებში იყო სლოვენიის ეროვნული ასამბლეის წევრი. იაკიჩმა ამის შემდეგ სპორტულ სფეროში გადაინაცვლა და სხვადასხვა დროს იყო სლოვენიის ოლიმპიური კომპიტეტის აღმასრულებელი საბჭოს წევრი, სლოვენიის მძლეოსნობის ფედერაციის პრეზიდენტი, სლოვენიის პარალიმპიური კომიტეტის თავკაცი. 2011 წელს კვლავ აირჩიეს ქვეყნის ეროვნულ ასამბლეაში. 2013 წლიდან სლოვენიის თავდაცვის მინისტრია.

## რესურსები ინტერნეტში
* სლოვენიის თავდაცვის სამინისტრო  
* რომან იაკიჩი 

კატეგორია:სლოვენი პოლიტიკოსები
კატეგორია:ცოცხალი ადამიანები
პირველი ლიგა 2003-2004

**პირველი ლიგა 2003-04**, იყო დამოუკიდებელი საქართველოს მეთხუთმეტე პირველი ლიგის გათამაშება, ჩატარდა 2003-04 წლებში და მისი გამარჯვებული გახდა სკ „ქობულეთი“ (ამჟამად „შუქურა“ ქობულეთი). ჩემპიონატში მონაწილეობდა 16 კლუბი.

## League standings
## იხილეთ აგრეთვე 
*უმაღლესი ლიგა 2003-2004
*საქართველოს თასი 2003-2004

## რესურსები ინტერნეტში 
* საქართველლო 2003/04 RSSSF

კატეგორია:პირველი ლიგის სეზონები
ბესიკ შეროზია

**ბესიკ შეროზია** (დ.12 ივნისი, 1961) — ქართველი მწვრთნელი, წვრთნიდა ფოთის „კოლხეთს“, ხობის „კოლხეთს“ და ზუგდიდის „ბაიას“. 2014 წლის იანვრიდან თავკაცობდა ქობულეთის „შუქურას“, მან ვალერი ჩხარტიშვილი ჩაანაცვლა. ამავე წლის აგვისტოდან მისი ადგილი ამირან გოგიტიძემ დაიკავა. 2014 წლის ოქტომბრიდან საფეხბურთო კლუბ „ზუგდიდის“ მწვრთნელი იყო, 2015 წლის ნოემბრამდე. მან ნესტორ მუმლაძე ჩაანაცვლა. 2019 წლიდან არის „ეგრისის“ მთავარი მწვრთნელი.

## რესურსები ინტერნეტში 
* პროფილი Soccerway-ზე  
* პროფილი Transfermarkt-ზე  

## სქოლიო 
კატეგორია:დაბადებული 1961
კატეგორია:ქართველი ფეხბურთის მწვრთნელები
კატეგორია:ფოთის კოლხეთის მწვრთნელები
კატეგორია:ხობის კოლხეთის მწვრთნელები
კატეგორია:ზუგდიდის მწვრთნელები
კატეგორია:ქობულეთის შუქურას მწვრთნელები
კატეგორია:დაბადებული 12 ივნისი
ლე-მანის 24 საათი

**ლე-მანის 24 საათი** () — მსოფლიოში უძველესი აქტიური ავტორბოლა გამძლეობის დასადგენად, რომელიც იმართება ყოველწლიურად 1923 წლის შემდეგ ქალაქ ლე-მანის მახლობლად, საფრანგეთში, და ითვლება ყველაზე პრესტიჟულ ავტორბოლად მსოფლიოში. რბოლას ხშირად მოიხსენიებენ როგორც „გრან-პრის გამძლეობისა და ეფექტურობისთვის“. გუნდებმა უნდა ეძებონ ბალანსი ავტომობილის სიჩქარესა და მის საიმედოობას შორის, რათა მათ გაძლონ 24 საათი მექანიკური დაზიანებების გარეშე, ასევე რაციონალურად გამოიყენონ სახარჯი მასალები, როგორებიცაა საწვავი, საბურავები და სამუხრუჭე ხუნდები. მძღოლების ამტანობის შემოწმებაც მიდის პარალელურად, რომლებმაც ორ საათი უნდა გაატარონ საჭესთან, სანამ მათი პარტნიორი არ შეენაცვლებათ მათი გუნდიდან. თავიანთი რიგის ლოდინში მძღოლები ასწრებენ წახემსებას და მცირე დასვენებას. მიმდინარე წესებით, თითო გუნდს შუძლია ჰყავდეს სამი მძღოლი თითო ავტომობილისთვის.

## რესურსები ინტერნეტში 
* 
*  
* ავტომარათონის ფოტოგალერეა 
* ყველაზე დიდი ავტოავარია ავტოსპორტის ისტორიაში — ლე-მანის 24 საათი 1955 

## სქოლიო 
კატეგორია:ლე-მანის 24 საათი
კატეგორია:სპორტული ავტომობილების მსოფლიო-ჩემპიონატები
კასლჰილი

**კასლჰილი** (; ) — სოფელი ირლანდიაში, მდებარეობს მეიოს საგრაფოში, კონაქტის პროვინციაში, ლოხ-კონის დასავლეთ სანაპიროზე. 

## იხილეთ აგრეთვე 
* მეიოს საგრაფო

კატეგორია:მეიოს საგრაფოს დასახლებული პუნქტები
My Bonnie

***My Bonnie*** — 1961 წლის სინგლი, 1962 წლის ალბომი და 1963 წლის EP, გამოცემული ტონი შერიდანის და The Beat Brothers-ის მიერ, რომლებიც უფრო მეტად ცნობილები იყვნენ The Beatles-ის სახელით.

## სიმღერების სია
;მხარე 1
#My Bonnie (ხალხური, არანჟირება ტონი შერიდანი)
#Skinny Minnie (ბილ ჰეილი, რასტი კიფერი, მილტ გებლერი, კეტრინ კაფრა)
#Whole Lotta Shakin' Goin On (დეივ უილიამსი, სონი დეივიდი)
#I Know Baby (შერიდანი)
#You Are My Sunshine (ჯიმი დეივისი, ჩარლზ მიტჩელი)
#Ready Teddy (რობერტ ბლეკუელი, ჯონ მარასკალკო)

;მხარე 2
#The Saints (ჯეიმზ მილტონ ბლეკი, კატარინ პერვისი)
#Hallelujah, I Love Her So (რეი ჩარლზი)
#Let's Twist Again (კოლ მენი, დეივ ეპელი, ბუხენკამპი)
#Sweet Georgia Brown (ბერნი, პინკარდი, კეისი)
#Swanee River (სტივენ ფოსტერი)
#Top Ten Twist (ჰომსენი, ჯოუნსი, შერიდანი, ლუთი)

2001 წელს ალბომი ხელახლა გამოიცა გრამფირფიტაზე Polydor-ის მიერ, შემდეგი დამატებითი სიმღერებით:

#My Bonnie (გერმანული შესავალი) (ხალხური/შერიდანი-ბერტი)
#Ich Lieb' Dich So (პომუსი-სპექტორი-ლუთი)
#Der Kiss-Me Song (უორენი-შვაბახი-ვალნაუ)
#Madison Kid (კ. თომასი)
#Let's Dance (შერიდანი-ლი)
#Ruby Baby (ლიბერი-სტოლერი)
#What'd I Say (რეი ჩარლზი)
#Veedeboom Slop Slop (ჯონი სივო)
#Let's Slop (სივო-გლაისნერი
#My Bonnie (შესავალის გარეშე) (ხალხური/შერიდანი-ბერტი)

## რესურსები ინტერნეტში
*The Beatles-ის ჰამბურგის ჩანაწერები
*მოგონებები ადრეულ The Beatles-ზე

კატეგორია:1962 წლის სადებიუტო ალბომები
კატეგორია:1962 წლის EP-ები
კატეგორია:1963 წლის EP-ები
კატეგორია:Polydor Records-ის ალბომები
კატეგორია:Polydor Records-ის სინგლები
კატეგორია:Polydor Records-ის EP-ები
კატეგორია:The Beatles-ის EP-ები
ნორმანდია

[thumb|[მონ-სენ-მიშელი]]
**ნორმანდია** (, ) — ისტორიული ოლქი ჩრდილო-დასავლეთ საფრანგეთში, თანამედროვე ეტაპზე იყოფა ორ რეგიონად: ზემო ნორმანდია და ქვემო ნორმანდია. ცნობილია თავისი ფერმებით, ვაშლის პლანტაციებით და რძის მრეწველობით, განსაკუთრებით ცნობილია ნორმანდიული ყველის სახეობები:  კამამბერი, ლივარო და პონ-ლ’ევეკი.

მოსახლეობის საერთო რაოდენობა შეადგენს  3,2 მლნ ადამიანს. ძირითადი ქალაქებია: კანი, შერბური, ევრე, რუანი, ჰავრი, დიეპი.

## რესურსები ინტერნეტში 
* The Normans, a European People. The Norman heritage, 10th-12th century 
* Gallery of photos of Normandy 
* Normandie Web — A community Web site about Normandy (in French)
* Normandy Tourist Board 
* Le Havre on the World Heritage Site 

*
კალიფორნიის რესპუბლიკა

**კალიფორნიის რესპუბლიკა** — არაღიარებული ქვეყანა ჩრდილოეთ ამერიკაში. არსებობდა ერთ თვეზე ნაკლები დროის განმავლობაში. 

1846 წლის 13 მაისს დაიწყო ომი ამერიკასა და მექსიკას შორის. მეორე დღეს კალიფორნიაში მცხოვრები ამერიკელი კოლონისტები აჯანყდნენ მექსიკის წინააღმდეგ ჯონ ფრიმონტის მეთაურობით. აჯანყებულები გამაგრდნენ მექსიკის კომენდანტის ციხეში და გამოაცხადეს დამოუკიდებელი რესპუბლიკა დედაქალაქით სონომაში. რესპუბლიკის პრეზიდენტი გახდა ვილიამ იდი. 7 ივლისს კალიფორნიაში შევიდა ამერიკის შეერთებული შტატების არმია, 9 ივლისს რესპუბლიკის მესვეურებმა რესპუბლიკის ლიკვიდაცია გამოაცხადეს. 

რესპუბლიკის დროშა ოდნავი სახეცვლილებით კალიფორნიის შტატის სიმბოლო გახდა, ხოლო ორიგინალი 1906 წელს სან-ფრანცისკოს მიწისძვრის შედეგად გაჩენილი ხანძრის დროს დაიწვა.

## ლიტერატურა 
* Bancroft, Hubert Howe *The Works of Hubert Howe Bancroft,*  *History of California* vol 22 (1886). Also at *History of California, VOL. V. 1846-1848* 
* Rice, Richard B. et al., *The elusive Eden: A new history of California* (2001) ch 7.
* Harlow, Neal *California Conquered: The Annexation of a Mexican Province 1846–1850*, ISBN 0-520-06605-7, (1982)
* 

კატეგორია:აშშ-ის ისტორია
კატეგორია:მექსიკის ისტორია
ატმოსფერო

მინი|პლანეტა იუპიტერი და მისი ატმოსფერო
**ატმოსფერო** ( — ორთქლი და  — სფერო) — აირისებრი გარსი, რომელიც ციურ სხეულებს ირგვლივ აკრავს გრავიტაციის გამო. რადგან არ არსებობს მკვეთრი საზღვარი ატმოსფეროსა და პლანეტათაშორის სივრცეს შორის, ჩვეულებრივ, ატმოსფეროდ ითვლება ციური სხეულის ირგვლივ არსებული არე, სადაც აიროვანი გარემო ბრუნავს მასთან ერთად როგორც ერთიანი მთელი. ზოგიერთი პლანეტის ატმოსფეროს სიღრმე, რომელიც შედგება ძირითადად აირებისაგან, შესაძლოა იყოს ძალიან დიდი. ატმოსფეროს მახასიათებელი დამოკიდებულია მოცემული ციური სხეულის ზომაზე, მასაზე, ტემპერატურაზე, ბრუნვის სიჩქარეზე და ქიმიურ შედგენილობაზე. დედამიწის ატმოსფერო ძირითადად აზოტისა და ჟანგბადისაგან შედგება, იუპიტერისა და სატურნის ატმოსფეროები კი უმთავრესად წყალბადსა და ჰელიუმს შეიცავენ. ასევე განსხვავდება დედამიწის ატმოსფერო ნახშირორჟანგით მდიდარი მარსისა და ვენერას ატმოსფეროებისაგან. ატმოსფერო გააჩნია ყველა მასიურ სხეულს დედამიწის ტიპის პლანეტებსა და აიროვან გიგანტებს. დაბალტემპერატურიანი აიროვანი გიგანტები — იუპიტერი, სატურნი, ურანი და ნეპტუნი ინარჩუნებენ უმთავრესად დაბალი მოლეკულური მასის აირებს — წყალბადსა და ჰელიუმს. მაღალტემპერატურიანი აიროვანი გიგანტები — როგორებიცაა HD 209458 b ან 51 Pegasi b პირიქით, მას ვერ ინარჩუნებენ და მათი ატმოსფეროს მოლეკულები სივრცეში იბნევა.

ატმოსფერული წნევა ატმოსფეროს ჰიდროსტატიკური წნევაა, რომელსაც ყოველი საგანი განიცდის ატმოსფეროსაგან. ატმოსფერული წნევა ყოველ წერტილში დამოკიდებულია ჰაერის სვეტის წონაზე, რომლის სიმაღლე ატმოსფეროს საზღვრამდე ვრცელდება. ატმოსფერული წნევა კლებულობს სიმაღლიდან აირის რაოდენობის შემცირების გამო.

## იხილეთ აგრეთვე 
* დედამიწის ატმოსფერო

## რესურსები ინტერნეტში 
* ატმოსფერო — კოლიერის ენციკლოპედია 

კატეგორია:ატმოსფერო
კატეგორია:პლანეტოლოგია
კატეგორია:აირები
ლეონი: პროფესიონალი

**ლეონი: პროფესიონალი** () — რეჟისორ ლიუკ ბესონის 1994 წლის ფილმი.

## სიუჟეტი 
პროფესიონალმა მკვლელმა ლეონმა არ იცის დანდობა და შეწყალება. ის გაიცნობს მეზობელ გოგონა მატილდას, რომლის ოჯახსაც ნარკოტიკებთან ბრძოლის დეპარტამენტის ხელმძღვანელის ბრძანებით დაცხრილავენ. მატილდა თავს ლეონთან შეაფარებს და ამით გადარჩება. ლეონს მატილდა შვილივით შეუყვარდება და მას შურისძიებაში ეხმარება.  

## როლებში 
* ჟან რენო - ლეონი
* ნატალი პორტმანი - მატილდა  
* გერი ოლდმენი - ნორმან სტენსფილდი  
* დენი აიელო - ტონი 
* მაიკლ ბადალუჩო - მატილდას მამა

## გადაღება
მატილდას როლზე განიხილებოდა ლივ ტაილერი, რომელიც ასაკის გამო იქნა დაწუნებული. ნატალი პორტმანი თავდაპირველად დაიწუნეს, თუმცა მსახიობის დაჟინებული მოთხოვნისა და განსაკუთრებული მონდომების გამოჩენის შემდეგ ბესონმა  საბოლოოდ მაინც ის აიყვანა მატილდას როლზე.

## რესურსები ინტერნეტში 
* 
* 
* 

კატეგორია:ფრანგული ფილმები
კატეგორია:ინგლისურენოვანი ფილმები
კატეგორია:1994 წლის ფილმები
კატეგორია:კრიმინალური დრამები
პეტრო პოროშენკო

**პეტრო პოროშენკო** ( დ. 26 სექტემბერი, 1965, ბოლგრადი) — უკრაინელი სახელმწიფო და პოლიტიკური მოღვაწე, ბიზნესმენი, მილიარდერი.  ქვეყნის პრეზიდენტი 2014-2019 წლებში. Forbes-ის უკანასკნელი მონაცემებით (მარტი 2014), უკრაინის უმდიდრეს ადამიანებს შორის მას მე-7 ადგილი უჭირავს  $1,3 მილიარდით.  VII მოწვევის უკრაინის სახალხო დეპუტატი, უფრაქციო. „უკრპრომინვესტის“ დამაარსებელი და საპატიო პრეზიდენტი. მართლმადიდებელი.

უკრაინის სახალხო დეპუტატი 1998-2005 და 2006- 2007 წლებში. ეროვნული უსაფრთხოებისა და თავდაცვის საბჭოს მდივანი 2005 წლის თებერვალ-დეკემბერში. უკრაინის ეროვნული ბანკის თავმჯდომარე 2007-2012 წლებში. უკრაინის საგარეო საქმეთა მინისტრი 2009-2010 წლებში. ეკონომიკური განვითარებისა და ვაჭრობის მინისტრი 2012 წლის მარტ-დეკემბერში.

პოლიტიკური კარიერა დაიწყო 1998 წელს როდესაც გახდა უმაღლესი რადის წევრი. 2014 წელს ევრომაიდანის დროს მხარი პროტესტანტებს დაუჭირა. მონაწილეობა მიიღო 2014 წლის საპრეზიდენტო არჩევნებში, რომელშიც წინასწარი მონაცემების საფუძველზე გამარჯვებას მიაღწია. 2019 წელს მეორე ტურში დამარცხდა ვოლოდიმირ ზელენსკისთან.

## პირადი ცხოვრება 
ჰყავს მეუღლე მარინა პოროშენკო და ოთხი შვილი: ალექსეი (1985), ევგენია (2000), ალექსანდრა (2000) და მიხეილი (2001). ევგენიას და ალექსანდრას ნათლიები არიან ვიქტორ იუშჩენკო და ოქსანა ბილოზირი.

## რესურსები ინტერნეტში 
*ოფიციალური საიტი 

## სქოლიო
კატეგორია:უკრაინის პრეზიდენტები
კატეგორია:უკრაინის საგარეო საქმეთა მინისტრები
კატეგორია:უკრაინელი ბიზნესმენები
კატეგორია:უკრაინელი მილიარდელები
კატეგორია:დაბადებული 1965
კატეგორია:დაბადებული 26 სექტემბერი
კატეგორია:ცოცხალი ადამიანები
ლიონის ეკლესია

მინიატიურა|ლიონის საკათედრო ტაძარი
**ლიონის სენ-ჟანის ეკლესია** — XII საუკუნის ეკლესია ლიონში. XIX საუკუნემდე ის იყო ლიონის მთავარი კათოლიკური ეკლესია. მდებარეობს ძველი ლიონის სენ-ჟანის კვარტალში. იგი ლიონის მთავარეპისკოპოსის საკათედრო ტაძარია. ეკლესიაში მდებარეობს XIV საუკუნის ასტრონომიული საათი. ეკლესიის მახლობლად მდებარეობს არქეოლოგიური ბაღი, რომელიც საფრანგეთის რევოლუციის დროს დანგრეული, XI საუკუნის ორი ეკლესიისაგან შედგება.

ტაძრის მშენებლობა დაიწყო 1180 წელს მეროვინგების ეპოქის ძველი ეკლესიის ადგილზე დაიწყო. მთავარი ფასადის მშენებლობა დასრულდა XIV საუკუნეში, ხოლო მთლიანად 1481 წელს დასრულდა. 1562 წელს ტაძარი ჰუგენოტებმა დაანგროიეს, მოგვიანებით მოხდა მისი აღდგენა. 1982 წელს მოახდინეს ფასადის, ხოლო 1986 წელს - აფსიდის რესტავრაცია.

## ლიტერატურა 
* *Régis Neyret*. Le livre de Lyon : Lugdunoscopie. — Lyon: Éditions Lyonnaises, 1995. — ISBN 978-2910979003
* *Henri Leroudier*. Mini histoire de Lyon. — Lyon: Éditions SME résonance, 1989.
* Lyon: Primatiale Saint-Jean (буклет). — Polyplan Villeurbanne, 2004.

კატეგორია:საფრანგეთის ტაძრები
კატეგორია:XII საუკუნის ეკლესიები
კატეგორია:კათოლიკური ტაძრები ევროპაში
შავი ზღვის თევზების სია

**შავ ზღვაში** გავრცელებულია თევზის 186 სახეობა. ქვემოთ წარმოდგენილია **შავი ზღვის თევზების სია**, რომელიც შეიცავს როგორც აბორიგენულ, ისე ინტროდუცირებულ სახეობებს. 

ყველა ჩამოთვლილი სახეობა კლასიფიცირდება მათი წარმოშობის მიხედვით, როგორც ადგილობრივი, ინტროდუქციული, ინვაზიური და შემთხვევითი ჯიში (რომელიც რთულია დაახასიათო, როგორც ადგილობრივი ან ინვაზიური).

## References

* Aleksandrov, A. I., 1927: Anchois de la mer d'Azoff et de la mer Noire, leurs origine et indications taxonomiques. Reports of the Scientific Station of Fisheries in Kertch v. 1 (2–3): 37–99.
* Kessler, K. T., 1860: A zoological voyage to the northern coast of the Black Sea and Crimea in 1858. Kiev: 1–248, Pls. 1–2.
* Murgoci, A. A., 1940: Étude sur quelques espèces du genre *Lepadogaster* de la mer Noire. Comptes Rendus des Séances de l'Institut des Sciences de Roumanie, ancienne Académie des Sciences de Roumanie, Bucarest. v. 4 (núms. 5–6): 380—386.
* Murgoci, A. A., 1964: Contribution à la connaissance des gobiesocides (ordre des *Xenopterygii*) de la Mer Noire. Revue Roumaine de Biologie Serie de Zoologie v. 9 (núm. 5): 297—306.
* Pavlov, P. I., 1959: The clupeid genus *Alosa* in the northwestern part of the Black Sea. Inst. Akad. Nauk. USSR, Kiev: 252 pp.
* Slastenenko, E. P., 1935: The scorpionfishes *Scorpaena* of the Black Sea. Doklady Akademii nauk SSSR, v. 1: 74–80.
* Slastenenko, E. P., 1938: Les Poissons de la Mer Noire et de la Mer d'Azov. Annales scientifiques de l'Université de Jassy v. 25 (pt 2, núm. 1): 1–196.
* Slastenenko, E. P., 1955-1956: The fishes of the Black Sea Basin. The fishes of the Black Sea Basin.: 1–711.
* Мовчан Ю.В. (2011) Риби України, Київ, 420 с.
* Васильева Е. Д. Рыбы Черного моря. — Москва: Изд-во ВНИРО, 2007. — 238 с.
* Ковтун O.A. (2012) Первая находка бычка *Gammogobius steinitzi* Bath, 1971 (Actinopterygii, Perciformes, Gobiidae) в морских подводных пещерах  западного  Крыма  (Чёрное море) (Предварительное сообщение). Морський екологічний журнал, 3(11): 56.

__NOTOC__
დიუნკერკის ბრძოლა

**დიუნკერკის ბრძოლა** — მეორე მსოფლიო ომის ბრძოლა მოკავშირეებისა და გერმანიის ძალებს შორის. მიმდინარეობდა 1940 წლის 26 მაისიდან 4 ივნისამდე, ვერმახტის ფრანგული კამპანიის დროს.

უცნაური ომის შემდეგ ეს იყო საფრანგეთისათვის პირველი რეალური ბრძოლა მეორე მსოფლიო ომის განმავლობაში. გერმანიის ძალებმა ნიდერლანდების დაპყრობის შემდეგ გეზი ბელგიისკენ აიღეს. ფრანგი მხედართმთავრის, მორის გამელენის აზრით, გერმანელები შეჩერდებოდნენ მაჟინოს ხაზის მახლობლად. გერმანიის ძალებმა გადალახეს საფრანგეთის საზღვრები სედანთან, ხოლო შემდეგ გაემართნენ ჩრდილო-დასავლეთით ლა-მანშისაკენ. მოკავშირეების ძალები ფაშისტთა რაზმებს 20 მაისს მდინარე სომის ოკეანესთან შეერთების ადგილზე დახვდნენ. მათ შეძლეს ბრიტანელების დამარცხება, თუმცა ჰიტლერის ბრძანების მიხედვით შეჩერდნენ. 4 ივნისს მოკავშირეებმა მოახდინეს ძალების ევაკუაცია ბრიტანეთის კუნძულებზე.

## იხილეთ აგრეთვე
* „დიუნკერკი“, რეჟისორ კრისტოფერ ნოლანის 2017 წლის ისტორიული ფილმი.

## რესურსები ინტერნეტში 
* dynamo-dunkerque.com 
* dynamodk.site.voila.fr  

კატეგორია:საფრანგეთის ბრძოლები
კატეგორია:გერმანიის ბრძოლები
კატეგორია:მეორე მსოფლიო ომის ოპერაციები და ბრძოლები
კატეგორია:1940 წლის ბრძოლები
სლოვენიის ეკონომიკა

**სლოვენია** ამჟამად განვითარებული ქვეყანაა, სტაბილურად ზრდადი ეკონომიკით. 2014 წლის მონაცემებით, ქვეყნის მშპ 56.5 მილიარდ ამერიკულ დოლარს შეადგენს. 2004 წელს ქვეყანა ევროკავშირში გაწევრიანდა. 2007 წლიდან ეროვნული ვალუტა ევროა. 2010 წლიდან ეკონომიკური თანამშრომლობისა და განვითარების ორგანიზაციიის წევრია.

ქვეყანა გამოირჩევა განათლებული სამუშაო ძალითა და განვითარებული ინფრასტრუქტურით. მდებარეობს რამდენიმე მთავარი სატრანსპორტი გზის გადაკვეთის ადგილზე. თუმცა, მეორე მხრივ, გამოირჩევა პირდაპირი უცხოური ინვესტიციების სიმცირით. სლოვენიის ეკონომიკას მნიშვნელოვანი ზიანი მიაყენა 2000-იან წლებში დაწყებულმა ევროზონის კრიზისმა. დასაქმებულთა ორი მესამედი მომსახურების სფეროში მუშაობს. 

## სქოლიო
კატეგორია:სლოვენიის ეკონომიკა
კატეგორია:ევროპის ეკონომიკა ქვეყნების მიხედვით
ფარსმანდუკი

**ფარსმანდუკი** () — მრავალწლოვანი ბალახების გვარი რთულყვავილოვანთა ოჯახისა. აერთიანებს დაახლოებით 150-მდე სახეობას. 

გავრცელებულია ჩრდილოეთ ნახევარსფეროს ზომიერ სარტყელში, უმთავრესად მთაში და ხმელთაშუაზღვისპირეთში. ფარსმანდუკი ფართოდ არის გავრცელებული მთელ საქართველოში. საქართველოში გვხვდება 13 სახეობა, მათგან ერთი — Achillea sedelmeyeriana — საქართველოს ენდემია. საქართველოში სახეობების უმეტესობა იზრდება ტყისა და სუბალპური სარტყლის მდელოებსა და ბუჩქნარებში, მცირე ნაწილი — დაბლობზე და მთის ქვედა სარტყელში. 

თაფლოვანი მცენარეებია. ჩვეულებრივი ფარსმანდუკი () და სხვა სახეობა შეიცავს ეთერზეთებს, მთრიმლავ ნივთიერებებს, C ვიტამინს. ხმარობენ სისხლდენის შესაჩერებლად და ჭრილობის შესახორცებლად, ღვიძლის დაავადების სამკურნალოდ. იყენებენ მწარე ლიქორის, ნაყენისა და ეგრეთ წოდებული მადის მომგვრელი ჩაის დასამზადებლად.

## ლიტერატურა 
კატეგორია:რთულყვავილოვანნი
ფარულლაყუჩიანები

**ფარულლაყუჩიანები** () — ოჯახი კუდიანი ამფიბიების რიგისა. აქვთ ფართო თავი, მასიური სხეული, წვრილი თვალები, წინა კიდურებზე 4-4 თითი, უკანაზე 5-5, გვერდებიდან შებრტყელებული კუდი. მათი სხეულის სიგრძე 1,5-1,8 მ აღწევს. შეფერილობა მურაა, ზოგჯერ შავი ან ყვითელი ლაქები აყრია. აერთიანებს 2 გვარის 3 სახეობას. Cryptobranchus-ის გვარში 1 სახეობაა — ალეგანური ფარულლაყუჩიანა (Cryptobranchus alleganiensis), რომელიც გავრცელებულია ჩრდილოეთ ამერიკის ცენტრალურ და სამხრეთ-აღმოსავლეთ ნაწილში. მეორე გვარი — Andrias მოიცავს 2 სახეობას: იაპონურ გიგანტურ სალამანდრას (Andrias japonicus), რომელიც გავრცელებულია იაპონიაში და ჩინურ გიგანტურ სალამანდრას (Andrias davidianus), რომელიც გავრცელებულია აღმოსავლეთ ჩინეთში.

## ლიტერატურა 
კატეგორია:ფარულლაყუჩიანები
ჩრდილოეთი მაგნიტური პოლუსი

250პქ|მინი|დედამიწა როგორც მაგნიტური დიპოლი
**ჩრდილოეთი მაგნიტური პოლუსი** — დედამიწის ზედაპირზე არსებული პირობითი წერტილი, სადაც დედამიწის მაგნიტური ველი მკაცრად ქვემოთ არის მიმართულია. აღსანიშნავია, რომ ფიზიკური თვალსაზრისით, ჩრდილოეთი მაგნიტური პოლუსი „სამხრეთულია“. ჩრდილოეთი მაგნიტური პოლუსის განლაგება არ ემთხვევა გეოგრაფიულ ჩრდილოეთ პოლუსს. დაახლოებით XVII საუკუნის დასაწყისიდან პოლუსი განლაგებულია ამჟამინდელი კანადის არქტიკის ფარგლებში, პაკური ყინულების ქვეშ. ამას მოჰყვება ის, რომ კომპასის ისარი ჩრდილოეთს მიახლოებით უჩვენებს. ყოველდღე პოლუსი მოძრაობს ელიფსური ტრაექტორიით, გარდა ამისა, გადაადგილდება ჩრდილოეთ და ჩრდილო-დასავლეთ მიმართულებით დაახლოებით 10 კმ სიჩქარით წელიწადში, რის გამოც, მისი ნებისმიერი კოორდინატი დროებითია და არაზუსტი. XX საუკუნის მეორე ნახევრიდან პოლუსი საკმაოდ სწრაფად მოძრაობს ტაიმირის მიმართულებით. 2009 წელს ჩრდილოეთი მაგნიტური პოლუსის მოძრაობის სიჩქარემ შეადგინა 64 კმ წელიწადში. ჩრდილოეთი მაგნიტური პოლუსის საწინააღმდეგოა სამხრეთი მაგნიტური პოლუსი, რომელიც განლაგებულია ანტარქტიკაში. დედამიწის მაგნიტური ველის ასიმეტრიულობასთან დაკავშირებით, მაგნიტური პოლუსები არ წარმოადგენენ ანტიპოდურ წერტილებს. ჩრდილოეთი მაგნიტური პოლუსი 1831 წელს აღმოაჩინა ჯეიმზ კლარკ როსმა ჩ.გ. 70°05' 17" და დ.გ. 96°’46'45"-ზე.

## სქოლიო 
კატეგორია:პოლუსები
კატეგორია:არქტიკის გეოგრაფია
კატეგორია:გეომაგნეტიზმი
კატეგორია:ორიენტაცია
იულიუს ნეპოტიანუსი

**იულიუს ნეპოტიანუსი** (; დ. უცნობია — გ. 30 ივნისი, 350) — რომის უზურპატორი იმპერატორი 350 წლის 3 ივნისიდან 30 ივნისამდე. კონსტანტინიანების დინასტიის წარმომადგენელი. მართავდა ქალაქ რომს 28 დღის განმავლობაში, რის შემდეგაც მოკლა მეორე უზურპატორმა მაგნეციუსმა.

ნეპოტიანუსი იყო იმპერატორი კონსტანციუს I ქლორუსის შვილის, ეუტროპიას და ვირიუს ნეპოტიანუსის შვილი. ნეპოტიანუსის დაბადების თარიღი უცნობია.

## ლიტერატურა 
* DiMaio, Michael, «Nepotian (350 A.D.)», *DIR*

კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 30 ივნისი
კატეგორია:გარდაცვლილი 350
კატეგორია:რომის იმპერატორები
კატეგორია:რომაელი უზურპატორები
კატეგორია:რომში დაბადებულები
უზურპაცია

**უზურპაცია** — ხელისუფლების მითვისება კანონის დარღვევით, ძალადობრივი გზით, განხორციელებული ერთი პირის ან ჯგუფის მიერ.  უზურპაცია ასევე ხდება არჩევნების უხეში დარღვევით და გაყალბებით. ზოგიერთ შემთხვევაში უზურპაცია ხდება ძალაუფლების გადამეტების გზით.

## ცნობილი უზურპატორები 
* იულიუს კეისარი
* ოქტავიანე ავგუსტუსი
* რადამისტი
* ვან მანი
* პროკოპიუსი
* ფლავიუს ევგენიუსი
* პიპინ მოკლე
* ჰენრი VII
* ეკატერინე II
* ნაპოლეონ I
* გეორგიოს პაპადოპულოსი
* აუგუსტო პინოჩეტი

## ლიტერატურა 
* Алексеев С. С., Архипов С. И., Корельский В. М. и др.'' Теория государства и права. Учебник /  Под ред. С. С. Алексеева. — М., 1998.

კატეგორია:პოლიტიკა
კატეგორია:უზურპატორები
99 ფრანკი (ფილმი)

**99 ფრანკი** () — ფრანგი კინორეჟისორის ჟან კუნენის ფილმი, რომლის პრემიერა გაიმართა 2007 წლის 26 სექტემბერს. გადაღებულია ფრედერიკ ბეგბედერის ამავე სახელწოდების რომანის მიხედვით. ფილმი წარმოადგენს თანამედროვე სარეკლამო ბიზნესზე გადაღებულ ბოროტ სატირას, სადაც აღწერილია რეკლამის შემქმნელის ოქტავ პარანგოს ისტორია. ფილმის სამ ეპიზოდში კადრში ჩნდება რომანის ავტორი ფრედერიკ ბეგბედერი.

## სიუჟეტი 
ოქტავი მუშაობს უმსხვილეს სარეკლამო სააგენტოში. მისთვის „ადამიანი — ისეთივე პროდუქტია, როგორც სხვა დანარჩენი“. მას უამრავი ფული აქვს, ქალები და კოკაინი, მაგრამ, მაინც არ არის კმაყოფილი თავისი ცხოვრებით. ოქტავის ცხოვრებას საფუძვლიანად ორი რამ შეცვლის: რომანი სოფისთან, სააგენტოს ყველაზე ლამაზ თანამშრომელთან, და კრება გიგანტური რძის ნაწარმის კონცერნში „მადონი“, რომელიც სარეკლამო რგოლებითაა დაკავებული.

## როლებში 
## რესურსები ინტერნეტში 
* 
* 
* 

კატეგორია:2007 წლის ფილმები
კატეგორია:ფრანგულენოვანი ფილმები
კატეგორია:ფრანგული ფილმები
კატეგორია:ფრანგულ რომანებზე დაფუძნებული ფილმები
Wookieepedia

'*Wookieepedia, *ვარსკვლავური ომების* ვიკი*' — ონლაინ ენციკლოპედია, რომელშიც შეტანილია ინფორმაცია ვარსკვლავური ომების გამოგონილი სამყაროს შესახებ.საიტზე განთავსებული ინფორმაცია როგორც სერიის ექვსივე არსებულ მხატვრულ ფილმზე, ასევე სერიალზე „კლონების ომები (2008)“ და ზოგადად, ვრცელ სამყაროზე. ეს არის პროფილური ვიკი, რომელიც შეიქმნა, როგორც სერიისადმი მიძღვნილ ვრცელი ენციკლოპედია. სტატიების ნაწილის სიტყვების რაოდენობა 60.000-მდე აღწევს.

სახელწოდება *Wookieepedia* არის *ვიკიპედიის* სახუმარო ვერსია, რომელიც წარმოიშვა ვუკის რასის სახელწოდებიდან. საიტის ოფიციალური ლოგოა სიკვდილის ვარსკვლავის გამოსახულება, რომელიც წარმოადგენს დაუსრულებელ პლანეტას და ჰგავს ვიკიპედიის ლოგოს, რომელიც ასევე დაუსრულებელია.

ასევე არსებობს Wookiepedia-ის ქართული ვერსია „ჰოლოპედია“ (Fandom-ის ბაზაზე), სადაც არის 14 ათასზე მეტი ქართულენოვანი გვერდია.

## რესურსები ინტერნეტში 
* Wookieepedia
* Wookieepedia **Wookieepedia**-ში

## სქოლიო 
კატეგორია:მედიავიკი საიტები
კატეგორია:ონლაინ ენციკლოპედიები
კატეგორია:ვიკია
უკრაინის საპრეზიდენტო არჩევნები (2014)

**უკრაინის საპრეზიდენტო არჩევნები** — უკრაინის პრეზიდენტის არჩევნები თავდაპირველად დაგეგმილი იყო 2015 წელს, მაგრამ ქვეყანაში მიმდინარე პოლიტიკური კრიზისის გამო პრეზიდენტ ვიქტორ იანუკოვიჩს უზენაესმა რადამ მოუხსნა უფლებამოსილება და საპრეზიდენტო არჩევნებიც 2014 წლის 25 მაისისთვის დაინიშნა. უკრაინის ცენტრალურმა საარჩევნო კომისიამ რეგისტრაციაში მიიღო 46 განცხადება, რომელთაგან 23-ს უარი უთხრეს არჩევნებში მონაწილეობაზე. 

## შედეგები 
## რესურსები ინტერნეტში 
* **Карты результатов выборов 2014 по участкам** 
* Кандидати на пост Президента України

კატეგორია:2014 წლის არჩევნები
კატეგორია:უკრაინის საპრეზიდენტო არჩევნები
Canadian Pacific Railway

მინი|300პქ|Canadian Pacific Railway-ის მაგისტრალი
**Canadian Pacific Railway**, *კანადის წყნაროკეანური რკინიგზა* —  სარკინიგზო ქსელი, 1968-1996 წლებში ცნობილი იყო Canadian Pacific-ის სახელით. გადაჭიმულია ვანკუვერიდან მონრეალამდე. მასში ასევე ჩართულია ამერიკის უდიდესი ქალაქები, როგორიცაა: მინეაპოლისი, ჩიკაგო და ნიუ-იორკი. შტაბ-ბინა მდებარეობს ალბერტას პროვინციის ქალაქ კალგარიში. ეს პროექტი არის კანადის პირველი ტრანსკონტინენტური რკინიგზა.

## რესურსები ინტერნეტში 
* Canadian Pacific Railway official website
* Canadian Railway history and stories
* Official CPR brief history
* Teamsters Canada Rail Conference

კატეგორია:კანადის კომპანიები
ფუტკარი მეთაფლია

**მეთაფლია ფუტკარი**, *შინაური ფუტკარი* () — მწერი ფუტკრის გვარისა, ბინადრობს ოჯახებად. მისი სამშობლოა სამხრეთი აზია, საიდანაც მთელ მსოფლიოში გავრცელდა. მრავლდება ნაყარით. სხვადასხვა ბუნებრივ-ეკოლოგიურ პირობებში ჩამოყალიბდა ფუტკრის სხვადასხვა ჯიში: იტალიური, შუა რუსული, კარპატის, უკრაინული, კავკასიური და სხვა. კავკასიის ფუტკრებში გაერთიანებულია დაბლობის ყვითელი და ქართული ფუტკარი. ამ უკანასკნელმა პოპულარობა მოიპოვა თვინიერებით, პროდუქტიულობითა და ხორთუმის სიგრძით (6-8-7,2 მმ).

ფუტკრის ოჯახი შედგება ერთი დედის, მრავალი ათასი მუშა და რამდენიმე ათასი მამალი ფუტკრისაგან. დედა ფუტკარს აქვს დიდი ტანი (20-25 მმ, მასა 200-250 მგ), მოკლე ხორთუმი, მკვეთრად განვითარებული სასქესო ორგანოები; არ აქვს ცვილის გამომყოფი ჯირკვლები და მტვრის შემგროვებელი აპარატი, დაკარგული აქვს ფიჭის შენების ინსტინქტი. ის ერთადერთი სრულყოფილი დედალია, რომელიც ნაყოფიერდება მამლისაგან და განაყოფიერებელ კვერცხს დებს. კვერცხის რაოდენობა სეზონის აქტიურ პერიოდში დღე-ღამეში 1500-2000 ც აღწევს. დედა ფუტკრის სიცოცხლის ხანგრძლივობა 4-5 წლამდე გრძელდება, თუმცა მისი პროდუქტიული ნაყოფიერება 1-2 წლით განისაზღვრება.

მუშა ფუტკარი სქესობრივად მდედრია; აქვს განუვითარებელი სასქესო ორგანოები, გრძელი ხორთუმი, სამტვრე კალთები, გამომყოფი ჯირკვლები. მისი ტანის სიგრძე 12-14 მმ, მასა 100 მგ აღწევს. აქვს ფიჭის შენების ინსტინქტი და სხვა. ასრულებს ბევრნაირ ფუნქციას: აგროვებს და გადაამუშავებს საკვებს, ზრდის ახალ თაობას, იცავს ბუდეს და სხვა. მისი სიცოცხლის ხანგრძლივობა გაზაფხულ-ზაფხულის აქტიურ პერიოდში 1-1,5 თვით განისაზღვრება, ხოლო შემოდგომა-ზამთარში — 4-6 თვით.

მამალი ფუტკარი გაზაფხულზე ჩნდება და ზაფხულის ბოლომდე ოჯახშია. ღალიანობის დამთავრების შემდეგ მამალ ფუტკრებს ოჯახიდან აძევებენ და ხოცავენ. მათ მხოლოდ გამანაყოფიერებელი ფუნქცია აქვთ. ტანად დიდები არიან, მოკლეხორთუმიანები. არა აქვთ მუშაობის უნარი, სამტვრე კალათები, ცვილის გამომყოფი ჯირკვლები და სხვა. ვითარდებიან პართენოგენეზურად, გაუნაყოფიერებელი კვერცხიდან.

დედა, მუშა და მამალი ფუტკრების თანაცხოვრება წარმოქმნის ბიოლოგიურად ერთ მთლიან ოჯახს, რომლისთვისაც დამახასიათებელია საკვების დაგროვების, ფიჭის შენების, გამრავლებისა და გარემოსთან ურთიერთკავშირის რთული ინსტინქტები. მეთაფლია ფუტკარი ბინადრობს პრიმიტიულ ან სტანდარტულ სკებში, ვერტიკალურად განლაგებულ ფიჭებზე. წლის სხვადასხვა პერიოდში ფუტკრის ოჯახი სხვადასხვა სიძლიერისაა. ამ პერიოდებში შესაბამისად თაფლის, ბარტყისა და ჭეოს რაოდენობაც სხვადასხვა აქვს.

## ლიტერატურა 
* ჟღენტი ს., ჟღენტი გ., ფუტკრის მოვლა-მოშენება, თბ., 1951.

კატეგორია:ნამდვილი ფუტკრები
ძმები მონგოლფიეები

**ჟოზეფ-მიშელ მონგოლფიე** (დ. 26 აგვისტო, 1740 — გ. 26 ივნისი, 1810) და **ჟაკ-ეტიენ მონგოლფიე** (დ. 6 იანვარი, 1745 — გ. 2 აგვისტო, 1799) — საჰაერო ბუშტის გამომგონებელი ფრანგი ძმები.

საჰაერო ბუშტის პირველი საჯარო ჩვენება მოხდა 1783 წელს, იგი დამზადებული იყო ტილოსაგან და ქაღალდისაგან. 

1883 წელს, ძმების მშობლიურ ქალაქ ანონეში მათი ძეგლი აღმართეს. 

## რესურსები ინტერნეტში 
*"Lighter than air: the Montgolfier brothers" 
*"Balloons and the Montgolfier brothers"

კატეგორია:გამომგონებლები
კატეგორია:დაბადებული 6 იანვარი
კატეგორია:დაბადებული 1745
კატეგორია:გარდაცვლილი 2 აგვისტო
კატეგორია:გარდაცვლილი 1799
კატეგორია:დაბადებული 26 აგვისტო
კატეგორია:დაბადებული 1740 
კატეგორია:გარდაცვლილი 26 ივნისი
კატეგორია:გარდაცვლილი  1810
ინდოეთის პარლამენტი

[250px|მინიატიურა|[სანსად-ბჰავანი - ინდოეთის პარლამენტის შენობა]]
**ინდოეთის პარლამენტი** — ინდოეთის უმაღლესი ფედერალური საკანონმდებლო ორგანო. შედგება პრეზიდენტისა და ორი პალატისაგან: ქვედა პალატა - ლოკ-საბჰა (სახალხო პალატა) და ზედა პალატა - რაჯია-საბჰა (შტატების საბჭო). პარლამენტის რეზიდენცია სანსად-ბჰავანი მდებარეობს ნიუ-დელიში. კანონპროექტებს იღებენ პარლამენტის ორივე პალატის დამტკიცებისა და პრეზიდენტის მოწონების შემდეგ.

ლოკ-საბჰა შედგება 552, ხოლო რაჯია-საბჰა 250 დეპუტატისაგან.

## რესურსები ინტერნეტში 
* ინდოეთის პარლამენტის ოფიციალური საიტი

## სქოლიო
კატეგორია:ინდოეთის პოლიტიკა
ქალთა უფლებები

და ქრისტაბელ პანხურსტი ქალთა საარჩევნო უფლებების კამპანიის დროს]]
ტერმინი **ქალთა უფლებები** დაკავშირებულია ყველა ასაკის ქალთა და გოგონათა უფლებებთან და თავისუფლებებთან.  ქალის უფლებების ცალკე გამოყოფა ნაკარნახევი იყო ქალისადმი ისტორიულად ჩამოყალიბებული სტერეოტიპული დამოკიდებულებით, გენდერული ასიმეტრიისა და გენდერული უთანასწორობის დაძლევის სურვილით. ქალთა უფლებები ითვალისწინებს ქალის რეპროდუქციულ, პოლიტიკურ-ეკონომიკურ-სოციალური გადაწყვეტილებების მიმღებ სტრუქტურებში მონაწილეობის, განათლების, დასაქმების, სუფთა გარემოს, სამშვიდობო პროცესში ჩართვის უფლებებს.

საერთაშორისო სამართალში მიღებულია რამდენიმე საერთაშორისო აქტი, რომლებიც განსაზღვრავენ ქალთა სტატუსს. ქალთა უფლებების დასკვნასთან დაკავშირებით ფუნდამენტური პრინციპია ქალთა დისკრიმინაციის აკრძალვის პრინციპი, რომელიც განმტკიცებულია ადამიანის უფლებათა თითქმის ყველა საერთაშორისო ხელშეკრულებით. სხვა საერთაშორისოსამართლებრივ აქტებთან ერთად ქალთა და მამაკაცთა თანასწორობის პრინციპი გათვალისწინებულია: ადამიანის უფლებათა საყოველთაო დეკლარაციაში (1948 წ.), საერთაშორისო პაქტში სამოქალაქო და პოლიტიკური უფლებების შესახებ (1966 წ.), საერთაშორისო პაქტში ეკონომიკური, სოციალური და კულტურული უფლებების შესახებ (1966 წ.), აგრეთვე შრომის საერთაშორისო ორგანიზაციის კონვენციაში შრომისა და დასაქმების სფეროში დისკრიმინაციის შესახებ (1958 წ.), იუნესკოს კონვენციაში განათლების სფეროში დისკრიმინაციის წინააღმდეგ ბრძოლის შესახებ (1960 წ.), კონვენციაში მამაკაცთა და ქალთა მიერ თანაბარი სამუშაოს შესრულებისათვის თანაბარი ანაზღაურების შესახებ (1951 წ.).

ქალთა სტატუსს აწესრიგებს ისეთი მნიშვნელოვანი ხელშეკრულებებიც, როგორებიცაა: კონვენცია ქალთა პოლიტიკური უფლებების შესახებ (1952 წ.) და კონვენცია გათხოვილ ქალთა მოქალაქეობის შესახებ (1957 წ.). განსაკუთრებული მნიშვნელობა აქვს 1979 წლის 19 ნოემბრის კონვენციას ქალთა დისკრიმინაციის ყველა ფორმის აღმოფხვრის შესახებ: იგი ითვალისწინებს ქალთა ფუნდამენტურ უფლებებს და ქმნის სახელმწიფოს მიერ ამ უფლებათა შესრულების ზედამხედველობის მექანიზმს. გაეროს ფარგლებში მოქმედებს კომისია ქალთა მდგომარეობის შესახებ, რომელიც გაეროს ეკონომიკური და სოციალური საბჭოს დამხმარე ორგანოა.

## ლიტერატურა 
* ადამიანის უფლებათა საერთაშორისო სამართალი, თბ., 2005, ISBN 99940-0-877-3

## რესურსები ინტერნეტში  
*UN Convention on the Elimination of All Forms of Discrimination Against Women
*Human Rights Watch: Women's Rights
*World Organization Against Torture: No Violence Against Women
*Women's History Month by History.com
*Women's Human Rights Resources Programme 
*News, views and resources on Women's Rights 

*
რეი უილსონი

**რეიმონდ უილსონი** (დ. 8 სექტემბერი, 1968,  დამფრიზი, შოტლანდია) — შოტლანდიელი მუსიკოსი.  იგი უფრო მეტად ცნობილია, როგორც პოსტ-გრანჟ ჯგუფ სტილტსკინის ვოკალისტი და მუსიკოსი. 1996-1998 წლებში უილსონი იყო ჯგუფ ჯენესისის ვოკალისტიც. 
 გამოცემული აქვს რვა სოლო (მათ შორის, საკონცერტო) ალბომი.

## რესურსები ინტერნეტში
*
*

## სქოლიო
კატეგორია:შოტლანდიელი როკ-მომღერლები
კატეგორია:დაბადებული 8 სექტემბერი
კატეგორია:დაბადებული 1968
კატეგორია:ჯენესისის წევრები
კატეგორია:ცოცხალი ადამიანები
კატეგორია:ედინბურგში დაბადებულები